CELEX: 62009CN0243
Language: el
Date: 2009-07-03 00:00:00
Title: Υπόθεση C-243/09: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Halle (Γερμανία) στις 3 Ιουλίου 2009 — Günter Fuß κατά Δήμου Halle (Saale)

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/4
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Halle (Γερμανία) στις 3 Ιουλίου 2009 — Günter Fuß κατά Δήμου Halle (Saale)
   (Υπόθεση C-243/09)
   2009/C 233/06
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Halle
   
      Διάδικοι στην υπόθεση της κύριας δίκης
   
   
      Προσφεύγων: Günter Fuß
   
      Καθού: Δήμος Halle (Saale)
   
      Προδικαστικά ερωτήματα
   
   
               1)
            
            
               Η κατά το άρθρο 22, παράγραφος 1, στοιχείο β, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003 (1), σχετικά με ορισμένα στοιχεία της οργάνωσης του χρόνου εργασίας, έννοια της ζημίας πρέπει να προσδιορίζεται κατά τρόπο αντικειμενικό ή υποκειμενικό;
            
         
               2)
            
            
               Υφίσταται ζημία, κατά την έννοια του άρθρου 22, παράγραφος 1, στοιχείο β, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, στην περίπτωση που υπάλληλος της υπηρεσίας άμεσης επέμβασης μετατεθεί παρά τη θέλησή του, λόγω του αιτήματός του για τήρηση της μέγιστης διάρκειας εργασίας στο μέλλον, σε άλλη υπηρεσιακή θέση που απαιτεί κατά κύριο λόγο απασχόληση εντός της υπηρεσίας;
            
         
               3)
            
            
               Θεωρούνται οι χαμηλότερες αποδοχές ζημία, κατά την έννοια του άρθρου 22, παράγραφος 1, στοιχείο β, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, στην περίπτωση που, λόγω της μετάθεσης, μειώνεται η έκταση της παρεχόμενης υπό δυσμενείς χρονικές συνθήκες υπηρεσίας (κατά τις νυκτερινές ώρες ή σε Κυριακές και αργίες) και, κατά συνέπεια, μειώνεται και το ύψος του επιδόματος που χορηγείται όταν παρέχεται τέτοια υπηρεσία;
            
         
               4)
            
            
               Σε περίπτωση καταφατικής απαντήσεως στο δεύτερο ή στο τρίτο ερώτημα: Είναι δυνατόν να αντισταθμιστεί η ζημία που προκλήθηκε από τη μετάθεση με άλλα πλεονεκτήματα της νέας υπηρεσιακής θέσης, όπως λιγότερος χρόνος εργασίας ή επιμόρφωση;
            
         
      (1)  EE L 299, σ. 9.